Siri|  |
|  
„Siri" telefone „iPhone 4S" |
| Kūrėjas | SRI International, Apple Inc. |
| Operacinė sistema | „iOS 5" ar naujesnė |
| Tipas | Kalbos atpažinimo programa |
| Licencija | Patentuota |
| Svetainė | www.apple.com/ios/siri/ |

**„Siri"** (angl. *Speech Interpretation and Recognition Interface*, 'Kalbos vertimo ir atpažinimo sąsaja') – kalbos atpažinimo programa, sujungta su balso agento technologija, pritaikyta „iOS" operacinei sistemai, įdiegta naujesniuose „iPhone" telefonuose. Ji naudoja natūralios kalbos apdorojimo funkciją atsakymams į klausimus ir duodamoms rekomendacijoms. „Siri" prisitaiko prie kiekvieno vartotojo individualiai, per ilgą laiką įvertindama jo įpročius.

„Siri", kaip „iPhone" programinės įrangos dalies, sąveikos su įvairiomis programomis galimybės: asmeniniai priminimai, orų prognozė, akcijų ir valiutų kursai, pranešimų siuntimas e-paštu, kalendorius, muzika, laikrodis, žadintuvas, naršyklės, žemėlapiai. Paleidus naują iOS 6 versiją, atsirado platesnės „Siri" išnaudojimo sritys: restoranų ir filmų rekomendacijos, bilietų rezervacija, informacija apie sportą (rezultatai, sudėtys, biografijos), pranešimų rašymas į „Twitter", „Facebook", žemėlapių maršrutų sudarymas, „Apple Store" priedų naudojimas ir t. t. Kalbos atpažinimas paremtas kompanijos „Nuance Communications" technologija.

„Siri" programoje veiksmai ir atsakymai remiasi atitinkamų partnerių sukurtais produktais:

* *OpenTable, André Gayot, Citysearch, BooRah, Yelp Inc. Yahoo Loca, ReserveTravel* ir *Localeze* – restoranų, verslo klausimų ir veiksmų sritys;
* *Eventful, StubHub* ir *LiveKick* – įvairūs įvykiai, koncertų informacija;
* *MovieTickets.com, Rotten Tomatoes* ir *The New York Times* – kino filmų informacija, recenzijos;
* *True Knowledge, Bing* ir *WolframAlpha* – atsakymai į klausimus;
* Bing, Google – naršymas internete.

Istorija
--------

„Siri, Inc." įkūrėjais 2007 m. buvo Dag Kittlaus (gen. direktorius), Adam Cheyer ir Tom Gruber, kartu su Norman Winarsky iš „SRI International". 2008 m. lapkričio mėn. „Siri" gavo 8,5 mln. JAV dol. vertės finansavimą iš kompanijų „Menlo Ventures" ir „Morgenthaler Ventures". 2009 m. lapkričio mėn. inžinierių grupė gavo dar 15,5 mln. JAV dol. iš tų pačių investuotojų, bet šį kartą vadovaujamų Honkongo milijonieriaus Li Ka-shing. Dag Kittlaus paliko savo postą po to, kai „Apple" paleido „iPhone 4S".

Pradžioje „Siri" tapo prieinama mobiliųjų programėlių parduotuvėje „App Store" kaip kompanijos „Siri Inc." produktas operacinei sistemai „iOS". Dar iki tol, kol „Apple" nenupirko „Siri", buvo pranešta, kad jų programinė įranga bus prieinama BlackBerry ir Android sistemos telefonams. Po to šių planų buvo atsisakyta įvykus pirkimo sandoriui. „Siri" tapo neatskiriama sistemų „iOS 5" ir „iOS 6" dalimi, prieinama telefonuose „iPhone 4S" ir „iPhone 5", trečiosios ir ketvirtosios kartos planšetėse „iPad", „iPad mini", taip pat penktosios kartos „iPod touch". Nežiūrint į tai, hakeriai sugebėjo „Siri" pritaikyti senesniems iPhone modeliams.

„Siri" buvo suderinama su tokiomis priemonėmis kaip „OpenTable", „Google Maps", „MovieTickets" ir „TaxiMagic". Vartotojai, naudodamiesi „Nuance Communications" ir jų partnerių balso atpažinimo technologija, natūraliu balsu per „Siri" galėjo rezervuoti staliuką restorane, išsikviesti taksi, nusipirkti bilietus į kiną. Kai 2010 m. balandžio 28 d. „Apple" įsigijo „Siri", šis priedas iš „App Store" buvo išimtas ir 2011 m. spalio 15 d. nustojo gyvavęs.

2011 m. lapkričio 8 d. „Apple" oficialiai pranešė, kad neturi planų integruoti „Siri" į senus „iPhone" modelius dėl tos priežasties, kad juose nėra lusto, filtruojančio foninį triukšmą.

Palaikomos kalbos
-----------------

„Siri" palaikomos kalbos (įskaitant jų versijas atskirose šalyse):

1. Anglų kalba Jungtinės Amerikos Valstijos Jungtinė Karalystė Kanada Australija
2. Ispanų kalba Ispanija Meksika Jungtinės Amerikos Valstijos
3. Italų kalba Italija Šveicarija
4. Japonų kalba Japonija
5. Kinų kalba (kantono) Honkongas
6. Kinų kalba (mandarinų) Kinijos Liaudies Respublika Kinijos Respublika
7. Korėjiečių kalba Pietų Korėja
8. Prancūzų kalba Prancūzija Šveicarija Kanada
9. Vokiečių kalba Vokietija Šveicarija

Šaltiniai
---------

1. ↑
2. ↑
3. ↑
4. ↑
5. ↑
6. ↑
7. ↑
8. ↑

Nuorodos
--------

* Siri galimybės
* Žmogiškasis „Siri" žavesys Archyvuota kopija 2013-04-13 iš Wayback Machine projekto.
* Kas naujo iOS 6 ? Archyvuota kopija 2016-03-05 iš Wayback Machine projekto.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RApple Inc. |
| --- |
|  |
| Svarbiausi darbuotojai | 
**Įkūrėjai**: Steve Jobs, Steve Wozniak, Ronald Wayne; **Vadovas**: Tim Cook |  |
|  |
| Techninė įranga | 
 iPad (Air, Pro) **·**  iPhone (Pro) **·**  iPod (Touch) **·**  Mac (iMac, Pro, mini, Studio) **·**  MacBook (Air, Pro) **·**  Display (Pro, Studio) **·**  AirPods (Pro, Max) **·**  EarPods **·**  TV **·**  Watch; **Procesoriai**: Apple M1 **·**  Apple A15 (ir ankstesni); **Jungtys**: Lightning |
|  |
| Programinė įranga | 
**Operacinės sistemos**: iOS **·**  iPadOS **·**  macOS **·**  tvOS **·**  watchOS; **kt**.: Face ID **·**  Finder **·**  iWork **·**  iTunes **·**  Safari **·**  Shazam **·**  Siri |
|  |
| Parduotuvės ir paslaugos | 
Shop **·**  App Store **·**  iTunes Store **·**  Mac App Store; **kt**.: Arcade **·**  Books **·**  Fitness **·**  iCloud **·**  Maps **·**  Music **·**  News **·**  Pay **·**  Podcasts **·**  TV |
|  |
| 
Kategorija **·**  Vikiteka |

 |